hotchpotch/miracl-hf-unified huggingface dataset:
ডাব্লিউডাব্লিউই মার্কিন যুক্তরাষ্ট্র চ্যাম্পিয়নশীপ
ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ডাব্লিউডাব্লিউই এর পেশাদারি কুস্তি চ্যাম্পিয়নশিপ। ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ হল মাধ্যমিক পর্যায়ের খেতাব। আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ মিড-আটল্যান্টিক চ্যাম্পিয়নশিপ রেসলিং (পরে জিম ক্রকেট রেসলিং হিসেবে পরিচিতি পেয়েছে এবং ওয়ার্ল্ড চ্যাম্পিয়নশিপ রেসলিং বা ডাব্লিউসিডাব্লিউ) দ্বারা প্রবর্তিত হয়েছে। বর্তমানে ডাব্লিউডাব্লিউই তে পাঁচটি চ্যাম্পিয়নশিপ সক্রিয় আছে। তার মধ্যে এটি একমাত্র চ্যাম্পিয়িনশীপ যেটির জন্ম ডাব্লিউডাব্লিউই তে হয় নি।
আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ প্রথমে মার্কিন যুক্তরাষ্ট্র হেভিওয়েট চ্যাম্পিয়নশিপ নামে পরিচিত ছিল। ১৯৭৫ সালের ১ জানুয়ারি জিম ক্রকেট জুনিয়র পরিচালিত মিড-আটল্যান্টিক চ্যাম্পিয়নশিপ নামক আঞ্চলিক কুস্তি প্রমোশনে এই খেতাবের যাত্রা শুরু হয়। হার্লে রেস প্রথম বা উদ্ভোদনী চ্যাম্পিয়ন হয়। এই খেতাব খুব শীঘ্রই এনডাব্লিউই মিড-আটল্যান্টিক হেভিওয়েট চ্যাম্পিয়নশিপ  এর সাথে প্রতিস্থাপন করা হয়। তখন এটি ছিল ঐ প্রমোশনের একক কুস্তিগিরদের সর্বোচ্চ খেতাব।
১৯৮৬ সাল এটি পর্যন্ত মিড আটল্যান্টিক অঞ্চলের শীর্ষ চ্যাম্পিয়নশিপ ছিল। তারপরে এটি প্রমোশনের মাধ্যমিক চ্যাম্পিয়নশিপ ছিল। ১৯৮৮ সালের নভেম্বরে টেড টার্নার কোম্পানিটা কিনে নেন এবং নতুন নামকরণ করে ওয়ার্ল্ড চ্যাম্পিয়নশিপ রেসলিং হিসেবে। 
২০০১ সালে, ওয়ার্ল্ড রেসলিং ফেডারেশন (ডাব্লিউডাব্লিউএফ) ওয়ার্ল্ড চ্যাম্পিয়নশিপ রেসলিং ক্রয় করে নেয়। তাই ক্রয়ের অংশ হিসেবে মার্কিন যুক্তরাষ্ট্র চ্যাম্পিয়নশিপ ডাব্লিউডাব্লিউএফের সম্পত্তি হয়ে যায়।
টুয়েন্টি-ফার্ষ্ট সেঞ্চুরি ফক্স
টুয়েন্টি-ফার্ষ্ট সেঞ্চুরি ফক্স একটি আমেরিকার বহুজাতিক গণমাধ্যম কর্পোরেশন। এটি ২০১৩ সালে নিউজ কর্পোরেশন কর্তৃক টিকে থাকার জন্য নেয়া প্রকাশনা সম্পদের উদ্যোগ থেকে গঠিত হওয়া দুটি কোম্পানির মধ্যে একটি। এর অর্থায়ন করেছিলেন রুপার্ট মারডক ১৯৭৯ সালে। এটি নিউজ কর্পোরেশনের আইনানুগ উত্তরসূরি। এটি প্রাথমিকভাবে সিনেমা এবং টেলিভিশন শিল্পের সাথে কাজ করে থাকে। অন্যটি "নতুন" নিউজ কর্পোরেশন মারডকের প্রকাশনার কাজ করে।
এর হোল্ডিংয়ে অন্তর্ভুক্ত আছে ফক্স এন্টারটেইনমেন্ট গ্রুপ - যারা টুয়েন্টিথ সেঞ্চুরি ফক্স ফিল্ম স্টুডিও এবং ফক্স টেলিভিশন নেটওয়ার্ক সহ অন্যান্য আরো বেশ কিছু সম্পদের মালিক। যেমন এশিয়ার পে-চ্যানেল অপারেটর স্টার টিভি এবং ইউরোপিয়ান পে-টিভি কোম্পানি স্কাই পিকের অংশ বিশেষ।
টুয়েন্টিথ সেঞ্চুরি ফক্স গঠন করা হয় নিউজ কর্পোরেশনের মিডিয়া এবং বিনোদন সম্পদকে বিভাজনের মাধ্যমে। নিউজ কর্পোরেশনের নির্বাহী বোর্ড এই বিভাজনে সম্মতি দেন ২০১৩ সালের ২৪শে মে। তারপর একই বছরের ১১ই জুন শেয়ার হোল্ডাররা এই বিভাজনে সম্মতি দেয়। কোম্পানিটি সম্পূর্নরূপে এই বিভাজন সমাপ্ত করে ২৮ জুন এবং আনুষ্ঠানিকভাবে ১লা জুলাইতে নাসডাকে এর বেচা-কেনা শুরু করে। এই বিভাজনের পরিকল্পনার ঘোষণা দেয়া হয় ২০১২ সালের ২৮শে জুন। এছাড়া অন্যান্য সংশ্লিষ্ট বিষয়াদি ও কি নাম হতে পারে নতুন কোম্পানির তা উন্মুক্ত করা হয় ২০১২ সালের ৩রা ডিসেম্বর।
মারডক বিভাজনের সময় উল্লেখ করেন "দুটো কোম্পানির সত্যিকার মূল্য ও তাদের নিজস্ব সম্পদ বিনিয়োগকারীদের লাভবান হতে সহায়তা করবে। দুটো কোম্পানির ভিন্ন কৌশলগত সুযোগ ব্যবহারের ফলে প্রত্যেক বিভাগকে আরো সফলতার সাথে দৃষ্টিপাত করা সম্ভব হবে।" এই বিভাজনের পেছনে যুক্তরাজ্যে পরিচালিত প্রকাশনা কার্যক্রেমর বেশ কিছু কেলেঙ্কারি রয়েছে। এই সব কেলেঙ্কারি কোম্পানির সুনামকে ক্ষুণ্ণ করে। তাই বিভাজনটি করা হয় নিউজ কর্পোরেশনের প্রকাশনা সম্পদকে "নতুন" করে দৃষ্টিভঙ্গি দেয়া। আর এর সাথে পুরনো নিউজ কর্পোরেশন যাতে তার নতুন নামে আত্মপ্রকাশ করে।
সাধনা সরগম
সাধনা পুরুষোত্তম ঘানেকর (; জন্ম: ৭ মার্চ, ?) মহারাষ্ট্রের দাভোল এলাকায় জন্মগ্রহণকারী বিশিষ্ট ভারতীয় সঙ্গীতশিল্পী। তিন দশক ধরে ভারতীয় চলচ্চিত্র জগতে নিজেকে সরব রেখেছেন তিনি। চলচ্চিত্রের পাশাপাশি ভক্তিমূলক, ধ্রুপদী, গজল, লোকগীতিতে অসাধারণ ভূমিকা রেখেছেন সাধনা সরগম। জাতীয় চলচ্চিত্র পুরস্কার ও ফিল্মফেয়ার পুরস্কার লাভ করেছেন তিনি।
ধ্রুপদী সঙ্গীতশিল্পী ও সঙ্গীত শিক্ষক নীলা গানেকরের কন্যা তিনি। বাড়ীতে সঙ্গীতমুখর পরিবেশই তাকে সঙ্গীতের দিকে ধাবমান করে। চার বছর বয়স থেকেই গান শিখতে শুরু করেন তিনি। ১০ বছর বয়সে কেন্দ্র সরকার থেকে বৃত্তি লাভ করেন। এরফলে পণ্ডিত যশরাজের ছত্রচ্ছায়ায় গান শিখেন। শৈশবকাল থেকেই বসন্ত দেশাইয়ের সাথে তথ্যচিত্র, শিশুতোষ চলচ্চিত্র ও মঞ্চে অংশ নিতে থাকেন।
মহারাষ্ট্রের রত্নাগিরির সমুদ্র বন্দর এলাকা দাভোলে সাধনা’র জন্ম হয়। তার মা নীলা গানেকর সুরকার অনিল মোহিলের সাথে জানাশোনা ছিল। ফলশ্রুতিতে কল্যাণজী-আনন্দজী’র সাথে পরিচিত হন। জি. পি. সিপ্পি’র তৃষ্ণা (১৯৭৮) চলচ্চিত্রে কিশোর কুমারের সাথে শিশুদের সম্মিলিত সঙ্গীতে অংশগ্রহণ করেন। হিন্দি, তামিল, বাংলা, মারাঠী চলচ্চিত্রের অসংখ্য গানে নেপথ্য শিল্পী হিসেবে অংশ নেন। তিনি ৩৪টি ভারতীয় ভাষায় গান করেছেন।
চার বছর বয়সে সয়াই গন্ধর্ব সঙ্গীত উৎসবে নিজের প্রতিভা মেলে ধরেন। ছয় বছর বয়সে দূরদর্শনের জন্য বসন্ত দেশাইয়ের গানে সুরজ এক চান্দা এক তারে অনেক শীর্ষক জনপ্রিয় গানে কণ্ঠ দেন। ১৯৯০-এর দশকে হিন্দি ও দক্ষিণ ভারতীয় গানের জন্য পরিচিতি পান। একমাত্র উত্তর ভারতীয় হিসেবে দক্ষিণ ভারতীয় গানের জন্য জাতীয় পুরস্কার লাভ করেছেন। এছাড়াও, হিন্দুস্তানী ধ্রুপদী গানে প্রশিক্ষণ নেন। ১৯৮০-এর দশকের শুরুতে হিন্দি, তামিল, মারাঠী, ওরিয়া, তেলেগু, বাংলা, কানাড়া, মালয়ালম, গুজরাটি, নেপালী ভাষাসহ অনেক ভাষায় গান রেকর্ড করেন। ভারতের শীর্ষস্থানীয় সবগুলো পুরস্কারই তিনি লাভ করেছেন।
মধ্যপ্রদেশ সরকার কর্তৃক তিনি লতা মঙ্গেশকর পুরস্কার লাভ করেন। এছাড়াও তিনি চারবার মহারাষ্ট্র টাইমসের মা তা সানমান নামীয় পুরস্কার পেয়েছেন।
সিসকো সিস্টেমস
সিসকো সিস্টেমস, ইনক একটি আমেরিকান বহুজাতিক প্রযুক্তি কোম্পানি, যার প্রধান কার্যালয় অবস্থিত সান জোসি, ক্যালিফোর্নিয়ায়। এটি নেটওয়ার্কের জন্য প্রয়োজনীয় যন্ত্রাংশের নকশা, প্রস্তুতকরণ এবং বিক্রয় করেন। এর শেয়ার ডো জোনস ইন্ডাসট্রিয়াল এভারেজ যুক্ত হয় ২০০৯ সালের জুনের ৯ তারিখে। এটি এসএন্ডপি ৫০০ সূচক, রাসেল ১০০০ সূচক, নাসডাক-১০০ সূচক এবং রাসেল ১০০০ বৃদ্ধিপ্রাপ্ত শেয়ার সূচকেও অন্তর্ভুক্ত হয়।
সিসকো বিশ্বব্যাপি নেটওয়ার্কিং পণ্য দ্রব্য তৈরী এবং বিক্রয়ে অন্যতম উলেখযোগ্য প্রতিষ্ঠান। ইন্টারনেটের নেটওয়ার্ক স্থাপনেও বিশ্বের নেতৃত্ব স্থানীয়। ইন্টারনেটের ৮৫ ভাগ ইন্টারনেট ট্রাফিক সিসকোর মাধ্যমে পরিবাহিত হয়।
সিসকো সিস্টেমস লিওনার্ড বস্যাক প্রতিষ্ঠা করেন ১৯৮৪ সালে। তিনি স্ট্যানফোর্ড ইউনিভার্সিটির কম্পিউটার বিজ্ঞান বিভাগের কম্পিউটারের দ্বায়িত্বে ছিলেন। তার স্ত্রী স্যান্ডি লার্নার বিজনেস গ্রাজুয়েট স্কুলের কম্পিউটারের দ্বায়িত্বে ছিলেন।
Cisco নামটির উৎপত্তি ঘটে San Francisco শহরের নামটি থেকে। এজন্যই কোম্পানির ইঞ্জিনিয়ার গণ ছোট হাতের "cisco" নামটি ব্যবহার করতেন। এর লোগোটি Golden Gate Bridge এর দুটি টাওয়ার কে নির্দেশ করে।
সিসকোর পণ্য, সবচেয়ে বেশি উল্লেখ্যযোগ্য হল আইপি ফোন এবং টেলিপ্রেজেন্স, সিনেমা এবং টিভি সিরিজে বহুল দৃশ্যায়িত পণ্য। কোম্পানিটি এবং এর ইতিহাস একটি ডকুমেন্টারি সিনেমায় তুলে ধরা হয়। এর নাম ছিল "সামথিং ভ্যানচারড", প্রকাশ্য প্রদর্শনী হয়েছিল ২০১১ সালে।
সিসকো ২০০২-০৩ সালের রন ব্রাউন পুরষ্কার প্রাপ্ত কোম্পানি। এটি আমেরিকার রাষ্ট্রপতির সম্মান সূচক পুরস্কার যা কোন কোম্পানিকে "দৃষ্টান্তমূলক মান তার কর্মী এবং সমাজকে" প্রদান করার জন্য দেয়া হয়। সিসকো প্রায় সময়ই ফরচুনের কাজ করার জন্য সর্বোচ্চ ১০০ সেরা কোম্পানির তালিকায় থাকে। ২০১১ সালে এর অবস্থান ছিল ২০ তম।
সিসকোর পণ্য এবং সেবা মূলত তিনটি খাতে বিন্যস্ত - এন্টারপ্রাইজ এবং সেবা প্রদানকারী, ছোট ব্যবসায় এবং বাড়িতে ব্যবহারকারীদের লক্ষ্য করে।
"কর্পোরেট বাজার" বলতে বুঝায় এন্টারপ্রাইজ নেটওয়ার্কিং এবং সেবা প্রদানকারীদের।
প্রধান নিবন্ধঃCisco Career Certifications
Cisco কর্পোরেশন Cisco প্রডাক্টসের কিছু আইটি প্রফেশনাল সার্টিফিকেশনও স্পন্সর করে। পাঁচটি ধাপের সার্টিফিকেশন রয়েছেঃ Entry (CCENT), Associate (CCNA / CCDA), Professional (CCNP / CCDP), Expert (CCIE / CCDE) এবং সাম্প্রতিক সময়ে Architect, সেই সাথে নয়টি ভিন্ন দিকেঃ Routing & Switching, Design, Industrial Network, Network Security, Service Provider, Service Provider Operations, Storage Networking, Voice, Datacenter এবং Wireless।
কিছু specialist technician, sales এবং ডাটা সেন্টার সার্টিফিকেশনও রয়েছে।
Cisco এর সার্টিফিকেশনের জন্য ট্রেনিংও প্রদান করে থাকে। Cisco Academy ইন্সট্রাক্টরগণকে অবশ্যই CCNA সার্টিফাইড হতে হবে CCAI সার্টিফাইড ইন্সট্রাক্টর হতে হলে।
মাহফিজুর রহমান সাগর
মাহফিজুর রহমান সাগর (জন্ম: ১৫ মে ১৯৯৩) একজন বাংলাদেশী সাতারু। তিনি ২০১২ সালের গ্রীস্মকালীন অলিম্পিক প্রতিযোগীতায় বাংলাদেশ দলের প্রতিনিধিত্ব করেন।
সাগর ১৯৯৩ সালের ১৫ মে জন্মগ্রহণ করেন। পাবনা সদর উপজেলার দ্বীপচরের বাসিন্দা আজিজুর রহমান টিংকু তার পিতা এবং মসকুরা খাতুন নিলু মাতা।
সাগর ২০০১ সালে বিকেএসপিতে সাঁতার ইভেন্টে ভর্তি হোন এবং সেখান থেকে ২০০৮ সালে এসএসসি ও ২০১০ সালে এইচএসসি পরীক্ষায় উত্তীর্ণ হয়ে বর্তমানে জাহাঙ্গীরনগর বিশ্ববিদ্যালয়ে ইতিহাস বিষয়ে স্নাতক (সম্মান) শ্রেণীতে অধ্যয়নরত।
সাগর ২০১২ সালের অলিম্পিকের মার্চপাস্ট অনুষ্ঠানে দেশের পতাকা বহন করেন। অলেম্পিকে তিনি ৫০ মিটার ফ্রি-স্টাইল সাতার প্রতিযোগীতায় অংশ নেন।
স্পেটসনাজ
স্পেটসনাজ (), abbreviation for "Войска специального назначения", tr. "Voyska specialnogo naznacheniya" () হল রাশিয়ার স্পেশাল ফোর্সসমূহের একটি সম্মিলিত নাম যা সোভিয়েত পরবর্তী বিভিন্ন রাষ্ট্রে ব্যবহার করা হয়ে থাকে। ঐতিহাসিকভাবে, এই টার্মটি মিলিটারি সামরিক গোয়েন্দা সংস্থা জিআরইউ (স্পেটসনাজ জিআরইউ) দ্বারা নিয়ন্ত্রিত বিশেষ সামরিক ইউনিটকে বোঝায়। এছাড়াও এটি বিশেষ কাজে ব্যবহৃত ইউনিট বা সোভিয়েত পরবর্তী দেশেসমূহের অন্যান্য মন্ত্রনালয়ের টাস্ক ফোর্সকে (যেমন, জরুরি অবস্থা মন্ত্রনালয় কর্তৃক গঠিত স্পেশাল রেসকিউ ইউনিট) বোঝায়।
যেহেতু স্পেটসনাজ রাশিয়ান শব্দ সেহেতু সাধারণভাবে এটি দ্বারা রাশিয়ান বিশেষ বাহিনীর ইউনিটকেই নির্দেশ করে কিন্তু সোভিয়েত পরবর্তী দেশগুলোর গোয়েন্দা সংস্থাও যেহেতু সাবেক সোভিয়েত ইন্টিলিজেন্স থেকেই উৎপত্তি হয়েছে সেহেতু অন্যান্য কয়েকটি দেশও স্পেটসনাজ টার্মটি ব্যবহার করে থাকে।
তাকাআকি কাজিতা
তাকাআকি কাজিতা (, জন্ম ৯ মার্চ ১৯৫৯) একজন জাপানি পদার্থবিজ্ঞানী ৷ কামিওকান্দে এবং এর উত্তরসূরী সুপার-কামিওকান্দে-তে নিউট্রিনোর উপর গবেষণার জন্য তিনি বিখ্যাত। ২০১৫ সালে তিনি যৌথভাবে কানাডার আর্থার ম্যাকডোনাল্ডের সাথে পদার্থবিজ্ঞানে নোবেল পুরস্কার লাভ করেন।
কাজিতা ১৯৫৯ সালে জাপানের হিগাইশিমাতসুয়ামা, সাইতামায় জন্ম গ্রহণ করেন। তাঁর স্ত্রী মিচিকো টোয়ামায় বসবাস করেন।
কারার সামেদুল ইসলাম
কারার সামেদুল ইসলাম (জন্মঃ ১৫ জুলাই ১৯৮১) হলেন একজন বাংলাদেশী সাতারু। তিনি অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিক গেমসে বাংলাদেশ দলের প্রতিনিধিত্ব করেন।
বাংলাদেশ গেমস
বাংলাদেশ গেমস হচ্ছে বাংলাদেশের সর্ববৃহৎ ঘরোয়া ক্রীড়া প্রতিযোগীতা যেখানে দেশের সকল জেলা থেকে ক্রীড়াবিদ ও বিভিন্ন ক্রীড়া দল অংশগ্রহণ করে থাকে। এটি ১৯৭৮ সালে প্রথম প্রবর্তিত হয়ে ২০০২ সালে ৭ম আসর পর্যন্ত নিয়মিত অনুষ্ঠিত হয় এবং এরপর দীর্ঘ সময় যাবৎ বন্ধ থেকে সুদীর্ঘ ১১ বছর পর ২০১৩ সালে পুনরায় শুরু হয়।
বাংলাদেশ গেমসের ৮ম আসরটি ২০১৩ সালের ২০ এপ্রিল থেকে ২৮ এপ্রিল পর্যন্ত অনুষ্ঠিত হয়। মোট ৩১টি বিষয়ে ২১টি ভেন্যুতে অনুষ্ঠিত হয় এই প্রতিযোগিতাটি।
আর্থার বি. ম্যাকডোনাল্ড
আর্থার ব্রুস ম্যাকডোনাল্ড (জন্ম: ২৯ আগস্ট ১৯৪৩) কানাডিয়ান জ্যোতিঃপদার্থবিজ্ঞান বা নক্ষত্রবিজ্ঞানী। ২০১৫ সালে তিনি জপানি পদার্থবিজ্ঞানী তাকাকি কাজিটার সাথে যৌথভাবে পদার্থবিজ্ঞানে নোবেল পুরস্কার লাভ করেন।
আমি বীরাঙ্গনা বলছি
আমি বীরাঙ্গণা বলছি লেখিকা নীলিমা ইব্রাহিম রচিত একটি বই। এই বই'এ মহান মুক্তিযুদ্ধে পাকিস্তানী সেনাবাহিনীর সাথে ধর্ষিত হওয়া সাত জন নারীর করুন কাহিনী বর্ণিত হয়েছে। 
লেখিকা বইটিতে সাত জন বীরাঙ্গণা নারীর কথা বলেছেন যারা ভিন্ন ভিন্ন পারিবারিক অবস্থা থেকে এসেছে। দর্জির মেয়ে আছে, গ্রামের বিত্তশালী কৃষকের মেয়ে আছে আবার শহরের উচ্চ পদস্থ সরকারি কর্মকর্তা থেকে রাজনীতিবিদের মেয়ে আছে। তবে এই বীরাঙ্গণাদের মধ্যে একটি মিল হচ্ছে তারা জীবন যুদ্ধে কেউই পরাজিত হয়নি।
মেহেরজান বলছে, “জীবনটা তো সরল সমান্তরালরেখায় সাজানো নয়। এর অধিকারী আমি সন্দেহ নেই, কিন্তু গতিপথ নিয়ন্ত্রণ করেন – কি বললেন আল্লাহ, পাগল হয়েছেন! বাঙালি মেয়ের জীবন পরিচালিত হবে আল্লাহর নির্দেশে! তাহলে এদেশের মৌলবী মওলানারা তো বেকার হয়ে থাকবেন, আর রাজনীতিবিদরাই বা চেঁচাবেন কি উপলক্ষ করে? না এসব আমার নিজস্ব মতামত, অভিযোগের বাঁধা আটি নয়।“
"যে কথা তাহের (ফাতেমার স্বামী) জানে না সেই কথাই চাঁপা ডাক্তারকে বললো। সে নির্মম কাহিনী বর্ণনা করতে গিয়ে সে নিজেও কেঁদে উঠলো। ডাক্তার নিচু হয়ে চাঁপাকে প্রণাম করলো। দিদি, আপনারা প্রাতঃস্মরণীয় হয়ে থাকবেন। আশ্চর্য এতো ত্যাগ স্বীকার করে দেশ স্বাধীন করলো বাঙালিরা, আর মা বোনদের দেয়া ত্যাগের মূল্য দিতে পারলো না। দূর্ভাগ্য সে দেশের!"
"আমি মাঝে মাঝে ওর ঘরে গিয়ে বসতাম। চোখ নিচু করে মিনা বেরিয়ে যেতো অথবা ঘরে ঢুকতো। কিছু জিজ্ঞেস করলে খুব কুন্ঠিতভাবে জবাব দিতো। বলতাম, জেরিনা এই মেয়েগুলোর বুকে আগুন জ্বেলে দিতে পারিস না, ওরা কেন মাথা নিচু করে চলে? নীলিমাদি তোমাদের এ সমাজ ওদের চারিদিকে যে আগুন জ্বেলে রেখেছে তার উত্তাপেই ওরা মুখ তুলতে পারে না। বেশি বেশি বক্তৃতা দিও না। ওদের সম্পর্কে জেরিনা খুব বেশি স্পর্শকাতর ছিল।"
অক্ষয় কুমার (দ্ব্যর্থতা নিরসন)
অক্ষয় কুমার বলতে বুঝানো হতে পারেঃ
অক্ষয় কুমার অভিনীত চলচ্চিত্রের তালিকা
অক্ষয় কুমার হলেন একজন ভারতীয় চলচ্চিত্র অভিনেতা যিনি প্রধানত বলিউডের চলচ্চিত্রে অভিনয় করে থাকেন। তিনি ১৯৮৭ সালে মহেশ ভাট পরিচালিত আজ-এ অভিনয় করেন। কুমার ১৯৯১ সালে সুগন্ধ চলচ্চিত্রে প্রধান চরিত্রে অভিনয়ের মাধ্যমে চিত্রনায়ক হিসেবে আত্মপ্রকাশ করেন।
এ. পি. লুকাস
আলফ্রেড পেরি (বানি) লুকাস (; জন্ম: ২০ ফেব্রুয়ারি, ১৮৫৭ - মৃত্যু: ১২ অক্টোবর, ১৯২৩) লন্ডনের ওয়েস্টমিনস্টার এলাকায় জন্মগ্রহণকারী ইংল্যান্ডের বিশিষ্ট আন্তর্জাতিক ক্রিকেটার ছিলেন। ইংল্যান্ড ক্রিকেট দলের সদস্যরূপে টেস্ট ক্রিকেটে অংশগ্রহণ করেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে স্লো বোলিংয়ে পারদর্শী ছিলেন এ. পি. লুকাস। ঘরোয়া কাউন্টি ক্রিকেটে কেমব্রিজ বিশ্ববিদ্যালয়, সারে, মিডলসেক্স ও এসেক্স ক্লাবের প্রতিনিধিত্ব করেন।
আপিংহাম স্কুল অধ্যয়ন শেষে কেমব্রিজের ক্লেয়ার কলেজে পড়াশোনা করেন তিনি। সতের বছর বয়সে ব্যতিক্রমধর্মী ব্যাটসম্যান হিসেবে এমসিসি’র বিপক্ষে ১৩৬ রানের ইনিংস খেলেন। এ সময়ে তিনি বিশ্ববিদ্যালয় দল ও ছুটির দিনগুলোয় সারের পক্ষে খেলেন। ১৮৭৬ সালে লুকাস লীগের শীর্ষসারির ব্যাটসম্যান হন।
১৮৭৭ সালে তাঁর ব্যাটিংয়ে আরও উন্নতি ঘটে। তিনি কেবলমাত্র ব্যাটিং গড়ে ডব্লিউজি গ্রেসের পিছনে ছিলেন। এছাড়াও, কার্যকরী স্লো বোলার হিসেবেও নিজের দক্ষতা তুলে ধরেন। উইকেটপ্রতি চৌদ্দরানেরও কম দিয়ে ৩৪ উইকেট পান। ১৮৮২ সালে প্রথম-শ্রেণীর ক্রিকেটে নিজ বিশ্ববিদ্যালয় দলের বিরুদ্ধে জেন্টলম্যান অব ইংল্যান্ড দলের পক্ষে নিজস্ব সেরা ৬/১০ লাভ করেন।
ব্যবসায়িক দায়বদ্ধতার কারণে ১৮৭৬-৭৭ মৌসুমে প্রথমবারের মতো টেস্ট দলের সদস্যরূপে অস্ট্রেলিয়া সফরে যেতে পারেননি। কিন্তু গত বছরে ক্যামব্রিজে থাকাকালীন তেমন সাফল্য লাভ না করা স্বত্ত্বেও লর্ড হ্যারিসের নেতৃত্বাধীন দলের সদস্যরূপে ১৮৭৮-৭৯ মৌসুমে একমাত্র সফরে যান। টম এমিটের পর তিনি বোলিংয়ে দক্ষতার স্বাক্ষর রাখেন।
১৮৮০ সালে ইংল্যান্ডে অনুষ্ঠিত পাঁচ টেস্ট সিরিজের প্রথমটিতে ৫৫ তোলেন। ১৮৮০ সালে কেনিংটন ওভালে টেস্ট ক্রিকেটের ইতিহাসে ডব্লিউ. জি. গ্রেসকে সাথে নিয়ে প্রথমবারের মতো শতরানের জুটি গড়েন। ৬-৮ সেপ্টেম্বর, ১৮৮০ সালে তারা এ শতরানের জুটিটি গড়েন অস্ট্রেলিয়ার বিপক্ষে। ১৮৮৪ মৌসুমের প্রথম দুই টেস্টে অংশ নেন। তন্মধ্যে স্টিকি উইকেটে অবস্থান করে অপরাজিত ১৫ তুলেছিলেন।
ব্যাংকে চাকুরী করার কারণে তাঁকে ১৯০২ সাল থেকে বেশ কিছু সীমাবদ্ধতার মুখোমুখি হতে হয়। তারপরও পঞ্চাশ বছর বয়সে সর্বশেষ ক্রিকেট খেলায় অংশ নিয়েছিলেন তিনি।
গ্রেটা গার্বো
গ্রেটা লভিসা গুস্তাফসন (; জন্ম: ১৮ সেপ্টেম্বর, ১৯০৫ - মৃত্যু: ১৫ এপ্রিল, ১৯৯০) স্টকহোমে জন্মগ্রহণকারী বিখ্যাত সুইডীয়-আমেরিকান অভিনেত্রী ছিলেন। হলিউডের নির্বাক ও ধ্রুপদী সময়কালের আন্তর্জাতিক খ্যাতিসম্পন্ন চিত্রতারকা ছিলেন গ্রেটা গার্বো।
গ্রেটা গুস্তাফসনের কন্যা গ্রেটা গার্বো নিজ শহরেই রয়্যাল স্কুল অব ড্রামাটিক আর্টে অধ্যয়ণ করেন। সেখানেই তিনি ফ্যাশন মডেল হিসেবে কাজ করেন। ১৯২৪ সালে মরিৎজ স্টিলার তাঁকে নির্বাক চলচ্চিত্র দি অ্যাটনম্যান্ট অব গোস্তা বার্লিংয়ে অভিনয় করেন। এর পরপরই তিনি সুইডেনে বিখ্যাত চিত্র তারকায় পরিণত হন।
অল্প কিছুদিন পরই তিনি লুইস বি. মেয়ারের নজরে পড়েন ও ১৯২৫ সালে হলিউডে চলে যান। ১৯২৬ সালে মুক্তিপ্রাপ্ত নির্বাক চলচ্চিত্র টরেন্টে অংশগ্রহণ করেন। এর পরের বছরই নিজস্ব তৃতীয় ফ্লেশ এন্ড দ্য ডেভিল চলচ্চিত্রে অংশগ্রহণের মাধ্যমে বিশ্বের অন্যতম জনপ্রিয় চিত্রতারকাদের একজনরূপে পরিচিতি লাভ করেন তিনি। তাঁর অভিনীত উল্লেখযোগ্য চলচ্চিত্রগুলো হচ্ছে - মাতা হারি (১৯৩২), কুইন ক্রিস্টিনা (১৯৩৩), ক্যামিলি (১৯৩৬) ও নিনোচকা (১৯৪১)।
১৯৯৯ সালে আমেরিকান ফিল্ম ইনস্টিটিউট গার্বোকে সর্বকালের সেরা মহিলা চলচ্চিত্র তারকাদের তালিকায় ক্যাথেরিন হেপবার্ন, বেটি ডেভিস, অড্রে হেপবার্ন ও ইনগ্রিড বার্গম্যানের পরে রাখে।
১৯৪১ সালে চলচ্চিত্র জগৎ থেকে নিজেকে দূরে সরে রাখেন। এরপর তিনি একাকী জীবন অতিবাহিত করেন ও নির্জনতা অবলম্বন করেন। ৯ ফেব্রুয়ারি, ১৯৫১ তারিখে মার্কিন নাগরিকত্ব লাভ করেন। ১৯৮৪ সালে স্তনের ক্যান্সারে আক্রান্ত হন। মৃত্যু পূর্ব-পর্যন্ত নিউইয়র্ক সিটিতে অবস্থান করেন। কিডনির প্রদাহ ও নিউমোনিয়ায় আক্রান্ত হয়ে তাঁর দেহাবসান ঘটে। তাঁর দেহভষ্ম সুইডেনে সমাহিত করা হয়। ব্যক্তিগত জীবনে তিনি বিয়ে করেননি ও সন্তানাদিও ছিল না। তিনি চিত্র সংগ্রাহক ছিলেন যা তাঁর মৃত্যুর পর মিলিয়ন ডলারেরও অধিক মূল্যবান ছিল।
হাউসফুল ৩
হাউসফুল ৩ হচ্ছে সাজিদ নাদিয়াওয়ালা প্রযোজিত এবং সাজিদ-ফরহাদ কর্তৃক পরিচালিত একটি নির্মানাধীন ভারতীয় রম্য চলচ্চিত্র। এটি হাউসফুল সিরিজের তৃতীয় চলচ্চিত্র; যাতে মূখ্য ভুমিকায় অভিনয় করেছে অক্ষয় কুমার, জ্যাকুলিন ফার্নান্দেজ, অভিষেক বচ্চন, নার্গিস ফাখরি, রিতেশ দেশমুখ। চলচ্চিত্রটি ২০১৬ সালের ৩ জুন মুক্তি পায়।
যমুনা ফিউচার পার্ক
যমুনা ফিউচার পার্ক বাংলাদেশের ঢাকা শহরের বারিধারাতে অবস্থিত একটি বহুতল বিশিষ্ট বিপণী কেন্দ্র। প্রায় ৪,১০০,০০ বর্গফুট আয়তনের এই বিপণী কেন্দ্রটি দক্ষিণ এশিয়ার সর্ববৃহৎ শপিং মল হিসাবে পরিচিত। যমুনা বিল্ডার্স লিঃ ২০০২ সালে এই স্থাপনাটি তৈরির কাজ শুরু করে এবং ২০১৩ সালের ৬ সেপ্টেম্বর তা সর্ব-সাধারণের জন্য খুলে দেয়।
যমুনা ফিউচার পার্ক ঢাকা শহরের অভিজাত জায়গা কুড়িল, বারিধারা, প্রগতি সরণি ও গুলশান এর মত জায়গার কাছাকাছি। এটি শাহজালাল আন্তর্জাতিক বিমানবন্দর এর খুব নিকটে অবস্থিত। 
.। এর কাছ থেকে কুড়িল ফ্লাইওভার খুব কাছাকাছি যা কিনা খুলে দেওয়া হয় ২০১৩ সালের অগাস্ট মাসে।[[বিষয়শ্রেণী:ঢাকার বিপণী বিতান]]
আরাফাত রহমান
আরাফাত রহমান (১২ আগস্ট ১৯৭০ - ২৪ জানুয়ারি ২০১৫) হলেন বাংলাদেশের প্রথম মহিলা প্রধানমন্ত্রী খালেদা জিয়া ও সাবেক রাষ্ট্রপতি জিয়াউর রহমানের কনিষ্ঠ পুত্র। তিনি কোকো নামেই অধিক পরিচিত ছিলেন।
আরাফাত ২০০৭ সালে তত্বাবধায়ক সরকারের সময় মানি লন্ডারিং মামলায় গ্রেফতার হন। তিনি ২০০৮ সালে ১৭ জুলাই সুপ্রিম কোর্টের অনুমতি নিয়ে উন্নত চিকিৎসার জন্য থাইল্যান্ড যান এবং পরবর্তীতে সেখান থেকে মালয়েশিয়ায় গিয়ে বসবাস ও চিকিৎসা করছিলেন। ২০১৫ সালের ২৪ জানুয়ারি হৃদরোগে আক্রান্ত হয়ে কুয়ালালামপুরের মালয়েশিয়া জাতীয় মেডিকেল বিশ্ববিদ্যালয়ে ভর্তি হন ও সেখানেই মৃত্যুবরণ করেন।
অশোক রাজপথ
অশোক রাজপথ (Hindi: अशोक राजपथ) হল ভারতের বিহার রাজ্যের রাজধানী পাটনা শহরের একটি রাস্তা। এই রাস্তাটি মৌর্য সম্রাট অশোকের নামে নামাঙ্কিত। তিনি খ্রিস্টপূর্ব ২৬৯ থেকে ২৩২ অব্দের মধ্যবর্তী সময়ে ভারতীয় উপমহাদেশ শাসন করেছিলেন। অশোক রাজপথে পাটনার সঙ্গে পাটনা সাহিবকে যুক্ত করেছে। গোলঘর থেকে শুরু করে এই রাস্তাটি গঙ্গা নদীর সমান্তরালে গিয়ে দিদারগঞ্জে শেষ হয়েছে। এই রাস্তার এক দিকে অনেকগুলি বাজার ও অন্যদিকে পাটনা বিশ্ববিদ্যালয় অবস্থিত হওয়ায় এটি একটি ব্যস্ত রাস্তা। পাটনার কয়েকটি ঐতিহাসিক স্থান এই রাস্তার ধারে অবস্থিত। এগুলি হল: গোলঘর, গান্ধী ময়দান, ক্রাইস্ট চার্চ, কার্গিল চক, পাটনা বিশ্ববিদ্যালয় (পাটনা কলেজ, সায়েন্স কলেজ ও অন্যান্য কলেজ সহ), পিএমসিএইচ, ন্যাশনাল ইনস্টিটিউট অফ টেকনোলজি, পাটনা, পাথার কি মসজিদ, তখত শ্রী হরমন্দির সাহিব ইত্যাদি। অশোক রাজপথ সংলগ্ন এলাকা পাটনা পুলিশের পিরবাহোর থানার অন্তর্গত।
গোলঘর
গোলঘর (হিন্দি: गोलघर) হল ভারতের বিহার রাজ্যের রাজধানী পাটনা শহরের গান্ধী ময়দানের পশ্চিমে অবস্থিত একটি শস্যাগার। ১৭৮৬ সালে ক্যাপ্টেন জন গার্স্টিন এটি নির্মাণ করেন।
ছিয়াত্তরের মন্বন্তরে (১৭৭০ খ্রিস্টাব্দের দুর্ভিক্ষ) বাংলা ও বিহার অঞ্চলে ১ কোটি লোক মারা যান। এরপরই ভারতের গভর্নর-জেনারেল ওয়ারেন হেস্টিংস ব্রিটিশ সেনাবাহিনীর জন্য একটি মৌচাক আকৃতির শস্যাগার নির্মাণের আদেশ দেন। ব্রিটিশ ইস্ট ইন্ডিয়া কোম্পানির ইঞ্জিনিয়ার ক্যাপ্টেন জন গার্স্টিন গোলঘরের নকশা প্রস্তুত করেন এবং ভবনটি নির্মাণ করেন। ১৪০,০০০ টন খাদ্যশস্য মজুত রাখার ক্ষমতাযুক্ত এই শস্যাগারটির নির্মাণ সম্পূর্ণ হয় ১৭৮৬ সালের ২০ জুলাই।
২০০২ সালে গোলঘরের সংস্কার কাজ শুরু হয়।
বাল্মীকি নগর লোকসভা কেন্দ্র
বাল্মীকি নগর লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়।
বাল্মীকি নগর লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল: বাল্মীকি নগর, রামনগর, নরকাটিয়াগঞ্জ, বাগাহা, লাউরিয়া ও সিকতা।
পশ্চিম চম্পারণ লোকসভা কেন্দ্র
পশ্চিম চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়।
পশ্চিম চম্পারণ লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
সভেতলানা আলেক্সিয়েভিচ
সভেতলানা আলেক্সিয়েভিচ (জন্ম: ৩১ মে, ১৯৪৮) বেলারুশীয় প্রমিলা সাংবাদিক এবং লেখিকা। তিনি ২০১৫ সালে সাহিত্যে নোবেল পুরস্কার লাভ করেন। তিনি বেলারুশের ইতিহাসে একমাত্র ব্যক্তি, যিনি নোবেল পুরস্কার পেয়েছেন।
৬৭ বছর বয়সী সভেতলানা আলেক্সিয়েভিচ হলেন চতুর্দশ নারী, যিনি সাহিত্যে নোবেল পেলেন। নিজের দেশে আলেক্সিয়েভিচ সরকারের একজন সমালোচক হিসেবে পরিচিত। আর তিনিই প্রথম সাংবাদিক, যিনি সাহিত্যের সবচেয়ে সম্মানজনক এই পুরস্কার পেলেন। এই লেখিকা এ মনুমন্টে টু সাফারিং অ্যান্ড করেজ ইন আওয়ার টাইম বইয়ের জন্য এ পুরস্কার পেয়েছেন। নোবেল পুরস্কারের ইতিহাসে আলেক্সিয়েভিচ ১৪তম নারী যিনি এ পুরস্কার পেলেন। পুরস্কারের অর্থমূল্য আট মিলিয়ন সুইডিশ ক্রোনার বা নয় লাখ ৫০ হাজার ইউএস ডলার।
চেরনোবিল এবং দ্বিতীয় বিশ্বযুদ্ধ নিয়ে লেখা বইয়ের মাধ্যমেই আলেক্সিয়েভিচ আন্তর্জাতিক অঙ্গনে পরিচিত অর্জন করেন। এই দুই ঘটনার ভয়াবহতা তিনি প্রত্যক্ষদর্শীর বরাতে আবেগ দিয়ে ফুটিয়ে তুলেছিলেন। তাঁর সেই বইগুলো বিভিন্ন ভাষায় অনূদিত হয়েছে। নোবেল পুরস্কার ছাড়াও তিনি আন্তর্জাতিক পুরস্কারে ভূষিত হয়েছেন।
সাহিত্যে নোবেল বিজয়ী ১১২তম লেখক হিসাবে তাঁর নাম ঘোষণা করে সুইডিশ অ্যাকাডেমির প্রধান সারা দানিউস বলেন, “আলেক্সিয়েভিচ তার অনন্যসাধারণ লেখনি শৈলীর মাধ্যমে সতর্কভাবে বাছাই করা কিছু কণ্ঠের যে কোলাজ রচনা করেছেন, তা পুরো একটি যুগ সম্পর্কে আমাদের বোধের জগৎকে নিয়ে গেছে আরও গভীরে।" সভেতলানা আলেক্সিয়েভিচের চল্লিশ বছর কেটেছে সাবেক সোভিয়েত ইউনিয়ন ও তার পরের সময়ের অসংখ্য মানুষের জীবন কাহিনী শুনে। তবে তার গদ্য কেবল ইতিহাসকে তুলে ধরেনি, ধারণ করেছে মানুষের আবেগের ইতিহাস। প্রায় অর্ধ-শতক পর একজন সাহিত্যিককে এই পুরস্কার দেওয়া হল, যিনি মূলত ‘নন-ফিকশন’ লেখক।
চুনাখোলা মসজিদ
চুনখোলা মসজিদ বাংলাদেশের বাগেরহাট জেলায় অবস্থিত একটি পুরাকীর্তি।
চুনখোলা গ্রামে ১৫ শতকে নির্মিত এই মসজিদটি অবস্থিত। মসজিদটির স্থাপত্যশৈলী খান জাহান আলী নির্মিত অন্যান্য স্থাপত্যশৈলী থেকে ভিন্ন। ৭.৭ বর্গমিটার চৌকোণা দালানের দেয়ালগুলো ২.২৪ মিটার করে পুরু। মসজিদটির পূর্বদিকে ৩টি এবং উত্তর ও দক্ষিণ দিকে একটি করে প্রবেশদ্বার রয়েছে। এতে তিনটি মিহরাব রয়েছে যার মধ্যে কেন্দ্রীয় মিহরাবটি সবচেয়ে বড়। মসজিদে একটি অর্ধগম্বুজ আছে। ইটের দেয়ালসমূহ নষ্ট হয়ে যাওয়ার পরে ১৯৮০ সালে ইউনেস্কোর সহায়তায় সংস্কার করা হয়।
জিন্দা পীর মসজিদ
জিন্দাপীর মসজিদ বাংলাদেশের বাগেরহাট জেলায় অবস্থিত একটি পুরাকীর্তি।
একগম্বুজ বিশিষ্ট মধ্যযুগীয় এই মসজিদটি জিন্দাপীর মাজার কমপ্লেক্সের উত্তর-পশ্চিম কোনায় অবস্থিত। এই মসজিদের চারপাশের চারটি গোলাকার বুরুজ রয়েছে। মসজিদের দেয়ালগুলো গড়ে ১.৫২মিঃ পুরু। পূর্ব বাহুতে ৩টি, উত্তর ও দক্ষিণ বাহুতে একটি করে খিলান দরজা আছে। সামনের বাহুতে আছে তিনটি মেহরাব। ভাঙা অবস্থায় থাকা ছাদের অর্ধগোলাকার গম্বুজটি ২০০২ সালে সংস্কার করা হয়।
গান্ধীগ্রাম, তামিলনাড়ু
গান্ধীগ্রাম ( ) ভারতের তামিলনাড়ু রাজ্যের ডিন্ডিগুল জেলার একটি শহর ।
ভারতের ২০০১ সালের আদম শুমারি অনুসারে গান্ধীগ্রাম শহরের জনসংখ্যা হল ১০,৬৬৬ জন; এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%; তার চাইতে গান্ধীগ্রাম এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ছেন কেং
ছেন কেং, বা, ছেন গেং () (; ২৭ ফেব্রুয়ারি ১৯০৩ - ১৬ মার্চ ১৯৬১) ছিলেন একজন চীনা কমিউনিস্ট সামরিক নেতা। তিনি ১৯২২ সালে কমিউনিস্ট পার্টিতে যোগ দেন। পার্টির সপ্তম কংগ্রেসের কেন্দ্রীয় কমিটির বিকল্প সদস্য ও অষ্টম কংগ্রেসের কেন্দ্রীয় কমিটির পূর্ণ সদস্য নির্বাচিত হন। চীনা গণ স্বেচ্ছাবাহিনীর ডেপুটি কম্যান্ডাররূপে কোরিয়াতে কৃতিত্বের পরিচয় দেন। ১৯৫৯ সালে তাঁকে চীনের প্রতিরক্ষা দপ্তরের উপমন্ত্রী নিযুক্ত করা হয়।
১৯৩২ সালে ছেন কেং লু স্যুনের সাথে সাক্ষাৎ করেন। সেই সাক্ষাতে লু স্যুন সোভিয়েত অঞ্চল সম্বন্ধে অনেক তথ্য ছেন কেংয়ের কাছে জানতে চেয়েছিলেন। সেদিন সারা বিকাল লু স্যুন ছেনের সাথে কথাবার্তা বলেন। রাত্রি প্রায় শেষ হয়ে এলে তবে ছেন বিদায় নিতে পেরেছিলেন।
ডাডলি নোর্স
আর্থার ডাডলি নোর্স (; জন্ম: ১২ নভেম্বর, ১৯১০ - মৃত্যু: ১৪ আগস্ট, ১৯৮১) নাটাল প্রদেশের ডারবান এলাকায় জন্মগ্রহণকারী দক্ষিণ আফ্রিকার বিখ্যাত ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্যসহ দলের অধিনায়ক ছিলেন তিনি। দলে তিনি মূলতঃ ডানহাতি ব্যাটসম্যানরূপে দায়িত্ব পালন করতেন। এছাড়াও ডানহাতে বোলিংয়ে পারদর্শী ছিলেন তিনি। ঘরোয়া প্রথম-শ্রেণীর ক্রিকেটে নাটালের প্রতিনিধিত্ব করেছেন ডাডলি নোর্স।
অন্যতম ব্যাটসম্যান আর্থার (ডেভ) নোর্সের সন্তান তিনি। অস্ট্রেলিয়ার গভর্নর-জেনারেল দ্বিতীয় আর্ল অব ডাডলি উইলিয়াম ওয়ার্ডের নাম অনুসরণে তাঁর নাম রাখা হয়েছিল। সফরকারী দক্ষিণ আফ্রিকা দলের সদস্যরূপে ডেভ নোর্স দক্ষিণ অস্ট্রেলিয়ার বিপক্ষে দ্বি-শতক হাঁকানোর কয়েকদিন পর তিনি জন্মগ্রহণ করেছিলেন। আর্ল ডাডলি ডেভের ইনিংস ও সন্তানের কথা শুনে তাঁকে তাঁর নাম অনুসারে রাখার ইচ্ছা ব্যক্ত করেন।
দীর্ঘ ষোল বছরের খেলোয়াড়ী জীবনে ৩৪ টেস্টে অংশগ্রহণের সুযোগ পেয়েছেন তিনি। অবসরগ্রহণকালীন সময়ে দক্ষিণ আফ্রিকার ব্যাটসম্যানদের মধ্যে ব্যাটিং গড়ে শীর্ষ স্থানে ছিলেন। পরবর্তীতে জ্যাক ক্যালিস ও গ্রেইম পোলক তা অতিক্রম করেন। ১৫ টেস্টে দলকে নেতৃত্ব দিয়েছেন। ১৯৫১ সালে ইংল্যান্ডের বিপক্ষে বৃদ্ধাঙ্গুলের আঘাত থাকা স্বত্ত্বেও ২০৮ রান তুলেছিলেন। অধিনায়কোচিত এ ইনিংসে সম্পর্কে উইজডেন মন্তব্য করে যে, নোর্স তাঁর সেরা ইনিংস খেলেছেন। এ সিরিজের পরই ক্রিকেট থেকে অবসর নেন তিনি।
১৯৪৮ সালে উইজডেন কর্তৃক দলীয় সহঃ অধিনায়ক অ্যালান মেলভিল-সহ তাঁকে বর্ষসেরা ক্রিকেটার ঘোষণা করে। ডারবানে তাঁর দেহাবসান ঘটে।
ঢাকা বিভাগ ক্রিকেট দল
ঢাকা বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে ঢাকা বিভাগের প্রতিনিধিত্ব করে। দলটি ধানমন্ডি ক্রিকেট স্টেডিয়ামকে হোমগ্রান্ড হিসাবে ব্যবহার করে।
গুজরাট এক্সপ্রেস
গুজরাট এক্সপ্রেস হলো ভারতের রেল পরিসেবার একটি রেল পরিবহন। গুজরাট হলো ভারতের পশ্চিমের একটি রাজ্য যা কিনা ভারতের পশ্চিমের হীরা হিসাবে বিবেচিত। এখানে প্রায় ৬ কোটির অধিক মানুষের বসবাস। এই গুরুত্বপূর্ন এবং প্রাচীন স্মৃতী বিজারিত শহরের জনগনকে এখান থেকে মুম্বাই নগরিতে আনা নেয়ার কাজটি করে গুজরাট এক্সপ্রেস একটি গুরুত্বপূর্ন ভূমিকা রাখে যাত্রী পরিবহনের ক্ষেত্রে।
১৯০১১/১৯০১২ গুজরাট এক্সপ্রেসে বর্তমানে ২ টি এসি চেয়ার বগি আছে, ২ টি প্রথম শ্রেনীর বগি, ১০ টি দ্বীতিয় শ্রেণীর বগি এবং ৮ টি সাধারন বগি রয়েছে। তবে ভারতের বেশীর ভাগ ট্রেন সেবার মতো, ভারতীয় রেলওয়ে কর্তৃপক্ষের নির্দেশক্রমে যেকোন সময় বগির সন্নিবেশ সমূহ পরিবর্তন হতে পারে প্রয়োজন অনুসারে।
১৯০১১ গুজরাট এক্সপ্রেস ৪৯১ কিমি এর বিশাল দুরত্ব অতিক্রম করে ৯ ঘন্টা ১০ মিনিটে (৫৩.৫ কিমি/ঘন্টা) এবং ফিরতি পথে ১৯০১২ গুজরাট এক্সপ্রেস সময় নেয় ৯ ঘন্টা ২৫ মিনিট(৫২.১৪ কিমি/ঘন্টা)।
যেহেতু ট্রেনটির গড় গতি ৫৫ কিমি/ঘন্টার তুলনায় কম সেহেতু ভারতীয় রেলওয়ে এর নিয়মানুসারে এটা তার টিকিটের মূল্যর সাথে সুপারফাস্ট সারচার্জ যুক্ত করে ভাড়া নির্ধারন করতে পারে না।
গুজরাট এক্সপ্রেস মুম্বাই থেকে আহমেদাবাদ যাওয়ার জন্য একটি জনপ্রিয় ট্রেন। এটি সোম, মঙ্গল, বুধ, বৃহস্পতিবার, শুক্র, শনি এবং রবিবার অর্থাৎ দৈনিক চলাচল করে থাকে এবং প্রতিদিন মুম্বাই ছেড়ে যায় সকাল ৫:৪৫ মিনিটে এবং আহমেদাবাদ পৌছে দুপুর ২:৫৫ মিনিটে। চলার পথে এটি বিভিন্ন স্থান স্পর্শ করে যেমন; মুম্বাই সেন্ট্রাল, দাদার, বরিভেইল, বোইসার, দাহানু রোড, উমবারগ্রাম রোড, ভিলাদ, ভাপি, উদ্ভাদা, ভালসিদ, বিলিমোর জং, নাভার্সি, সুরাত, কিম, কোসাম্বা জং, আনক্লেস্বর জং, ভারুচ জং, পালেজ, মিয়াগাম কার্জন, ভাদোদাড়া জং, আনন্দ বরিয়াভ, নাদীয়াদ জং, মাহেমদাভাদ খেদা রোড, বারেজাদি, মানিনাগর, আহমেদাবাদ। এবং ফিরতি পথে একই পথে ফিরে আসে। এটি ট্রেনটিকে এই পথের সবচেয়ে জনপ্রিয় ট্রেন হিসাবে ধরা হয়। ফিরতি পথে এটি আহমেদাবাদ জংশন ছেড়ে যায় সকাল ৭:০০ টায় এবং মুম্বাই পৌছে বিকাল ৪:২৫ মিনিটে। এই পথেও ট্রেন দৈনিক ভিত্তিতে চলাচল করে।
ওয়ারউইক আর্মস্ট্রং
ওয়ারউইক উইনড্রিজ আর্মস্ট্রং (; জন্ম: ২২ মে, ১৮৭৯ - মৃত্যু: ১৩ জুলাই, ১৯৪৭) ভিক্টোরিয়ার কাইনেটন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯০২ থেকে ১৯২১ মেয়াদকালে অস্ট্রেলিয়া ক্রিকেট দলের পক্ষে আন্তর্জাতিক ক্রিকেটে অংশগ্রহণ করেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। এছাড়াও, দলকে নেতৃত্ব দিয়েছেন তিনি। ‘বিগ শীপ’ ডাকনামে পরিচিত ওয়ারউইক আর্মস্ট্রং ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন।
সমগ্র খেলোয়াড়ী জীবনে ৫০ টেস্টে অংশগ্রহণ করেছেন। ১৯০২ সালে মেলবোর্ন ক্রিকেট গ্রাউন্ডে ইংল্যান্ডের বিপক্ষে তাঁর টেস্ট অভিষেক ঘটে। ১৯০১-০২ মৌসুমে আর্চি ম্যাকলারেনের অধিনায়কত্বে ইংল্যান্ড দল অ্যাশেজ সফরে অস্ট্রেলিয়ায় আসে। দৃশ্যতঃ দূর্বল দল হওয়া স্বত্ত্বেও সিডনিতে তাঁরা স্বাগতিক দলকে ইনিংস ও ১২৪ রানে পরাজিত করে। দ্বিতীয় টেস্ট শুরুর পূর্বে নিউ সাউথ ওয়েলসের বিপক্ষে ভিক্টর ট্রাম্পার ও সিড গ্রিগরি’র ন্যায় টেস্ট খেলোয়াড়দেরকে আউট করেন আর্মস্ট্রং এবং ব্যাটিংয়ে ১৩৭ রান তুলেন। ফলশ্রুতিতে মেলবোর্ন টেস্টের জন্য রেজি ডাফসহ তাঁর টেস্ট অভিষেক হয়। ঐ বছরের শেষদিকে ইংল্যান্ড সফরে যান ও ব্যক্তিগত সফলতা লাভ করেন। সর্বমোট চারবার ইংল্যান্ড সফরে দলের সদস্য ছিলেন। অস্ট্রেলিয়া ক্রিকেট প্রশাসনের সাথে বেশ কয়েকবার দ্বন্দ্বে জড়িয়ে পড়েন। ‘বিগ সিক্স’ নামে পরিচিত শীর্ষস্থানীয় ছয় ক্রিকেটারের একজনরূপে ১৯১২ সালের ত্রি-দেশীয় প্রতিযোগিতায় অংশগ্রহণ করা থেকে বিরত থাকেন নিজেকে। ১৯২১ সালে সফলভাবে ইংল্যান্ড সফর শেষ করার পর টেস্টসহ প্রথম-শ্রেণীর ক্রিকেট থেকে অবসর নেন।
১৯২০ থেকে ১৯২১ সময়ে দশ টেস্টে অধিনায়কত্ব করেন। তন্মধ্যে তাঁর দল আট টেস্টে জয় পায় ও বাকী দুই টেস্ট ড্র করে। ১৯২০-২১ মৌসুমে সফরকারী ইংল্যান্ড দলকে ৫-০ ব্যবধানে হোয়াইটওয়াশ করেছিল তাঁর দল। প্রথম বিশ্বযুদ্ধের কারণে তাঁর টেস্ট জীবনে ছেদ ঘটে। এ সময় ৬ সেঞ্চুরি সহযোগে ৩৮.৬৮ রান গড়ে ২,৮৬৩ রান করেন। এছাড়াও ৮৭ উইকেট দখল করেন তিনি।
সি. বি. ফ্রাইয়ের পর দ্বিতীয় ক্রিকেটার হিসেবে একই খেলায় দ্বি-শতক ও শতক হাঁকান।
২০০০ সালে তাঁকে অস্ট্রেলীয় ক্রিকেট হল অব ফেমে অন্তর্ভুক্ত করা হয়। ইংল্যান্ড সফরে চমৎকার ক্রীড়াশৈলীর দরুণ ১৯০২ সালে উইজডেন কর্তৃপক্ষ তাঁকে বর্ষসেরা ক্রিকেটাররূপে ঘোষণা করে।
দুইজন বোলারের একজন হিসেবে এক টেস্টের উভয় ইনিংসে একাধারে বোলিং করার কীর্তিগাঁথা রচনা করেছেন। ১৯২১ সালে ক্রিকেটের আইনভঙ্গ করে নিজেকে জড়িয়ে ফেলেন। অপর ঘটনাটি ২৮ মার্চ, ১৯৫১ তারিখে অ্যালেক্স মইর ওয়েলিংটন টেস্টের চতুর্থ দিন চাবিরতির আগে-পাছে এ ঘটনার সাথে জড়িত হয়ে পড়েন।
দীর্ঘ ৬ ফুট ৩ ইঞ্চির অধিকারী আর্মস্ট্রং ব্যাটিংশৈলী তেমন দর্শনীয় না হলেও তাঁর স্ট্রোকপ্লে বেশ কার্যকরী ছিল। শান্ত ভঙ্গীমায় লেগ স্পিনে বল বড় ধরনের বাঁক খেতো না। কিন্তু, নিখুঁত বোলিংয়ে প্রতিপক্ষীয় খেলোয়াড়দেরকে ডিসমিস করতে সক্ষমতা দেখান।
টেস্ট ক্রিকেটে অংশগ্রহণের পূর্বে অস্ট্রেলীয় রুলস ফুটবলে ভিক্টোরিয়ান ফুটবল লীগে সংক্ষিপ্তকালের জন্য সাউথ মেলবোর্নের সদস্য ছিলেন। মেলবোর্ন ক্রিকেট ক্লাবে প্যাভিলিয়ন ক্লার্করূপে ক্রিকেট জীবনের অধিকাংশ সময় কাজ করেন যা তাঁকে ক্রিকেট খেলতে সহায়তা করে। খেলোয়াড়ী জীবন থেকে অবসর নেয়ার পর স্কচ হুইস্কির পরিবেশক হন। এছাড়াও সিডনি ইভনিং নিউজে ক্রিকেট বিষয়ে লেখেন।
১৩ জুলাই, ১৯৪৭ তারিখে ৬৮ বছর বয়সে নিউ সাউথ ওয়েলসের ডার্লিং পয়েন্ট এলাকায় ওয়ারউইক আর্মস্ট্রংয়ের দেহাবসান ঘটে।
টোটেমবাদ
টোটেমবাদ হল মানুষ এবং প্রকৃতির মধ্যে সম্পর্কগত একধরনের বিশ্বাস। 'টোটেম' শব্দটির অর্থ “আমার এক আত্মীয়”। আমেরিকা, আফ্রিকা ও অস্ট্রেলিয়ার আদিম অধিবাসীদের মধ্যে এর বিবরণ পাওয়া গেছে। জাতিগত গোষ্ঠীগুলির মধ্যে গবেষণার ক্ষেত্রে এটি একটি গুরুত্বপূর্ণ বিষয়। সাধারণত, কোন একটি স্বজাতির গোষ্ঠীর টোটেম একটি প্রানী বা গাছ হয়ে থাকে। এগুলোকে তাদের কোন পবিত্র বস্তু হতে হয় এবং কেবলমাত্র তাদেরই অধিকারভুক্ত হতে হয়।
পূর্বী চম্পারণ লোকসভা কেন্দ্র
পূর্বী চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারিত হওয়ার সময় এই লোকসভা কেন্দ্রটি গঠিত হয়।
পূর্বী চম্পারণ লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
সোহেল রানা (ফুটবলার)
সোহেল রানা (জন্ম: ২৭ মার্চ ১৯৯৫) একজন বাংলাদেশী ফুটবলার। যিনি শেখ জামাল ধানমন্ডি ক্লাব ও বাংলাদেশ জাতীয় ফুটবল দল এর হয়ে মধ্যমাঠের খেলোয়াড় হিসাবে খেলে থাকেন।
রানা ২০১১ ঢাকা মোহামেডানের ফুটবলার হিসাবে তার ক্লাব ক্যারিয়ার শুরু করেন। দুই বছর পর তিনি ২০১৩ সালে ঢাকা শেখ জামাল ধানমন্ডি ক্লাবে যোগ দেন।
রানা ২০১৩ সালে বাংলাদেশ জাতীয় দলের হয়ে খেলার সুযোগ পায়। তিনি প্রথম আন্তর্জাতিক ম্যাচ খেলেন ২০১৩ সালের ২ মার্চ ২০১৪ এএফসি চ্যালেন্স কাপ বাছাইপর্বে, ম্যাচটি অনুষ্ঠিত হয় নেপালের দশরথ রঙ্গশালা স্টেডিয়ামে। তিনি এ পর্যন্ত জাতীয় দলে হয়ে ১২ ম্যাচে অংশগ্রহণ করেছেন।
সোহেল রানা (দ্ব্যর্থতা নিরসন)
সোহেল রানা বলতে যাদেরকে বোঝানো হতে পারে-
শিওহর লোকসভা কেন্দ্র
শিওহর লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।
শিওহর লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
শিওহর লোকসভা কেন্দ্র:
স্পাইক লি
শেল্টন জ্যাকসন “স্পাইক” লি (জন্মঃ ২০ মার্চ ১৯৫৭) হলেন একজন মার্কিন চলচ্চিত্র পরিচালক, প্রযোজক, চিত্রনাট্যকার ও অভিনেতা। তার প্রযোজনা সংস্থা ৪০ একর এন্ড অ্যা মিউল ফিল্মওয়ার্কস ১৯৮৩ সাল থেকে ৩৫টির বেশি চলচ্চিত্র প্রযোজনা করেছে।
লির চলচ্চিত্রগুলো সাধারণত জাতি সম্পর্ক, বর্ণবাদ, আধুনিক জীবনে মিডিয়ার প্রভাব, নগর অপরাধ, দারিদ্রতা এবং অন্যান্য রাজনৈতিক বিষয় সংশ্লিষ্ট। লি দুইটি অস্কার মনোনয়ন পেয়েছেন এবং বিভিন্ন পুরস্কার পেয়েছেন, এদের মধ্যে উল্লেখযোগ্য হলো একটি এমি পুরস্কার, ২০১৩ সালের গিশ পুরষ্কার এবং ২০১৫ সালে একটি একাডেমি সম্মানসূচক পুরস্কার।
সীতামঢ়ী লোকসভা কেন্দ্র
সীতামঢ়ী লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।
সীতামঢ়ী লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
মধুবনী লোকসভা কেন্দ্র
মধুবনী লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম।
১৯৭৬ সালের সীমানা পুনর্নির্ধারণের পর মধুবনী লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
ঝঞ্ঝারপুর লোকসভা কেন্দ্র
ঝঞ্ঝারপুর লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।
২০০৯ সালে ঝঞ্ঝারপুর লোকসভা কেন্দ্রের অধীনে ছয়টি বিধানসভা কেন্দ্র ছিল। এগুলি হল:
মৈনাক ভৌমিক
মৈনাক ভৌমিক হচ্ছেন ভারতের একজন বাংলা চলচ্চিত্র পরিচালক। ২০০৬ সালের মুক্তিপ্রাপ্ত বাংলা চলচিত্র "আমরা" তার পরিচালিত প্রথম চলচ্চিত্র।
মৈনাক ১৯৮৮ সালে তার কর্মজীবন শুরু করেন "হিস লাইফ হার স্টোরি" নামক একটি ইংরেজি ভাষার স্বল্প দৈর্ঘ্যের চলচ্চিত্র পরিচালনার মধ্য দিয়ে। এই চলচ্চিত্রটি ফ্লোরিডা ফিল্ম ফেস্টিভাল পুরস্কার পায়। ২০০৬ সালে তার পরিচালিত প্রথম বাংলা চলচ্চিত্র 'আমরা' মুক্তি পায়। ২০১২ সালে তিনি 'বেডরুম' নামের একটি আর্ট ফিল্ম তৈরি করেন যেটি সমাজের মানুষের বিষণ্ণতা, ব্যর্থতা এবং পরিচয়-উদ্বিগ্নতা নিয়ে ছিলো। ২০১৩ সালের আর্ট ফিল্ম 'মাছ, মিষ্টি এবং মৌরি' যেটিতে সৌমিত্র চট্টোপাধ্যায় অভিনয় করেন, তাকে কোলকাতা চলচ্চিত্র শিল্পে একজন খ্যাতিমানের মর্যাদা দেয়, একই বছর তার 'আমি আর আমার গার্লফ্রেন্ডস' নামের একটি চলচ্চিত্র মুক্তি পায় যেটিতে রায়মা সেন, স্বস্তিকা মুখোপাধ্যায় এবং পার্নো মিত্র তিন উদারনীতিবাদী এবং স্বাধীনচেতা নারীর চরিত্রে অভিনয় করেন।
সুপৌল লোকসভা কেন্দ্র
সুপৌল লোকসভা কেন্দ্র () হল ভারতের বিহার রাজ্যের একটি লোকসভা কেন্দ্র। ২০০৮ সালে ভারতের সীমানা পুনর্নির্ধারণ কমিশনের সুপারিশ অনুসারে এই লোকসভা কেন্দ্রটি গঠিত হয়।
সুপৌল লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
চামারি আতাপাত্তু
আতাপাত্তু মুদিয়ান্সেলাগে চামারি জয়াঙ্গানী (জন্ম: ৯ ফেব্রুয়ারি, ১৯৯০) গোকারেল্লা এলাকায় জন্মগ্রহণকারী শ্রীলঙ্কার বিশিষ্ট মহিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ ব্যাটসম্যান। বর্তমানে তিনি শ্রীলঙ্কা ক্রিকেট দলের সহঃ অধিনায়কের দায়িত্ব পালন করছেন। এরপূর্বে নিয়মিত অধিনায়ক শশীকলা শ্রীবর্ধনে’র আঘাতজনিত কারণে স্বল্পকালের জন্য দলের অধিনায়কত্বের দায়িত্বে ছিলেন। ব্যাটিং উদ্বোধনে নেমে তিনি আক্রমণাত্মক ভঙ্গীমায় খেলে থাকেন চামারি আতাপাত্তু।
২০১৩ সালের ক্রিকেট বিশ্বকাপে ইংল্যান্ড মহিলা দলের বিপক্ষে দ্রুত অর্ধ-শতক করে সবিশেষ কৃতিত্বের পরিচয় দেন চামারি আতাপাত্তু। ঐ খেলায় তার দল জয়লাভ করেছিল। তার নেতৃত্বে টুয়েন্টি২০ আন্তর্জাতিক প্রতিযোগিতায় পাকিস্তানের বিপক্ষে শ্রীলঙ্কা দল জয় পায়।
অররিয়া লোকসভা কেন্দ্র
অররিয়া লোকসভা কেন্দ্র () হল ভারতের বিহার রাজ্যের ৪০টি লোকসভা কেন্দ্রের অন্যতম।
অররিয়া লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:অররিয়া লোকসভা কেন্দ্রের সাংসদদের তালিকা দেওয়া হল:
১১ নং ওয়ার্ড, কলকাতা পৌরসংস্থা
১০ নং ওয়ার্ড, কলকাতা পৌরসংস্থা হল কলকাতা পৌরসংস্থার দুই নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে শ্যামবাজার ও শোভাবাজারএলাকার কিয়দংশ নিয়ে গঠিত। ১০ নং ওয়ার্ড শ্যামপুকুর বিধানসভা কেন্দ্রের অন্তর্গত।
১০ নং ওয়ার্ডের উত্তর দিকে আছে শ্যামবাজার স্ট্রিট, ভূপেন্দ্র বসু অ্যাভিনিউ ও বাগবাজার স্ট্রিট; পূর্ব দিকে আছে বিধান সরণি; দক্ষিণ দিকে আছে রামকান্ত বসু স্ট্রিট ও শ্রীঅরবিন্দ সরণি এবং পশ্চিম দিকে আছে যতীন্দ্রমোহন অ্যাভিনিউ ও শচীন মিত্র লেন।
শশীকলা শ্রীবর্ধনে
হেত্তিমুলা আপুহামিলাগে শশীকলা দেদুনু শ্রীবর্ধনে (জন্ম: ১৪ ফেব্রুয়ারি, ১৯৮৫) কলম্বোয় জন্মগ্রহণকারী শ্রীলঙ্কান মহিলা ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী তিনি। বর্তমানে তিনি শ্রীলঙ্কা দলের অধিনায়কের দায়িত্ব পালন করেছেন শশীকলা শ্রীবর্ধনে। ক্রিকেট বোদ্ধাদের মতে, শ্রীলঙ্কা ক্রিকেটের ইতিহাসে তিনি সর্বশ্রেষ্ঠ মহিলা ক্রিকেটার।
মার্চ, ২০০৩ সালে সেন্ট ভিনসেন্টের কিংসটাউনে ওয়েস্ট ইন্ডিজের বিপক্ষে তার ওডিআই অভিষেক ঘটে। ঐ খেলায় তিনি ২/২০ সহ কার্যকরী ২৯ রান তোলে সবিশেষ কৃতিত্বের পরিচয় দেন। ঐ খেলায় তার দল জয়লাভ করেছিল। ২০০৫-০৬ মৌসুমে করাচিতে অনুষ্ঠিত মহিলাদের এশিয়া কাপে পাকিস্তানের বিপক্ষে নিজস্ব সেরা ৪/১১ লাভ করেন। এছাড়াও, ২০০৬-০৭ মৌসুমের এশিয়া কাপে একই দলের বিপক্ষে ৪/৩৪ পেয়েছিলেন। ২০১৪ সালে আইসিসি’র প্লেয়ার র‌্যাঙ্কিংয়ে শীর্ষ অল-রাউন্ডার হয়েছিলেন।
১২ নং ওয়ার্ড, কলকাতা পৌরসংস্থা
১২ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। এই ওয়ার্ডটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের শ্যামবাজার অঞ্চলের কিয়দংশ নিয়ে গঠিত। ওয়ার্ডটি মানিকতলা বিধানসভা কেন্দ্রের অন্তর্গত।
১২ নং ওয়ার্ডের সীমানা নিম্নরূপ: উত্তর দিকে সার্কুলার খাল। পূর্ব দিকে সার্কুলার খাল। দক্ষিণ দিকে শ্রীঅরবিন্দ সরণি। পশ্চিম দিকে আচার্য প্রফুল্লচন্দ্র রোড।
শাপলা চত্বর
শাপলা চত্বর বাংলাদেশের রাজধানী ঢাকার কেন্দ্রস্থলের কাছাকাছি মতিঝিলের প্রাণকেন্দ্রে স্থাপিত একটি বিশালাকারের শাপলা ফুলের ভাস্কর্য; বাংলাদেশের জাতীয় ফুল এই শাপলা (জলপদ্ম প্রজাতির শালুক)। ভাস্কর্যটি একটি ঝরনা দ্বারা বেষ্টিত।
এখানে ১৯৭১ সালে বাংলাদেশের স্বাধীনতা যুদ্ধের সময়কালের একটি গণকবর চিহ্নিত হয়েছে।
ইমদাদউল্লাহ মুহাজির মাক্কি
হাজি ইমদাদউল্লাহ মুহাজির মাক্কি (৩১ ডিসেম্বর ১৮১৭ – ১৮ অক্টোবর ১৮৯৯) ছিলেন ভারতের একজন মুসলিম পন্ডিত ও চিশতি তরিকার সুফি।
হাজি ইমদাদউল্লাহ মুহাজির মাক্কি ভারতের উত্তর প্রদেশের শাহারানপুর জেলায় ১৮১৭ সালের ৩১ ডিসেম্বর জন্মগ্রহণ করেন। তিনি ছিলেন একজন "ফারুকি" অর্থাৎ উমর ফারুকের বংশধর। তার তিনজন ভাই ছিলেন। তন্মধ্যে জুলফিকার ও ফিদা হুসাইন তার বড় এবং বাহাদুর আলি শাহ তার ছোট ছিলেন। বি ওয়াজিরুন্নিসা নামে তার এক ছোট বোনও ছিল। জন্মের পর তার রাখা হয় ইমদাদ হুসাইন। মুহাদ্দিস শাহ মুহাম্মদ ইসহাক এটি শোনার পর অসন্তুষ্ট হন এবং নাম বদলিয়ে ইমদাদউল্লাহ রাখতে বলেন। তাকে “খোদা বখশ” ও “আবদুল করিম” বলেও ডাকা হত। তিন বছর বয়সে তাকে সৈয়দ আহমদ শহীদের কাছে পাঠানো হয়। আহমদ শহীদ তার জন্য দোয়া করেন।
ইমদাদউল্লাহর সাত বছর বয়সে তার মা বিবি হাসেনি মৃত্যুবরণ করেন। তার অসিয়তে উল্লেখ ছিল, “আমার এই ইচ্ছাকে সম্মান কর, আমার সন্তানকে যেন কেউ স্পর্শ না করে”। অসিয়ত কঠোরভাবে মান্য করা হয় এবং ইমদাদউল্লাহর শিক্ষা খুব একটা গুরুত্ব পায়নি। তবে কারো উতসাহ ছাড়া তিনি ২৩ বছর বয়সে কুরআন মুখস্থ করেন। নয় বছর বয়সে তিনি মাওলানা মামলুক আলির সাথে দিল্লি যান। সেখানে তিনি আরবি ও ফারসি ব্যাকরণ শিক্ষালাভ করেন। এরপর তিনি মুহাম্মদ কালান্দার মুহাদ্দিস জালালাবাদির তত্ত্বাবধানে মিশকাতুল মাসাবিহ ও মাওলানা আবদুর রহিম নানুতুবির তত্ত্বাবধানে ফিকহুল আকবর অধ্যয়ন করেন। এছাড়াও তিনি জালাল উদ্দিন মুহাম্মদ রুমির মসনবি অধ্যয়ন করেন।
চট্টগ্রাম বিভাগ ক্রিকেট দল
চট্টগ্রাম বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে চট্টগ্রাম বিভাগের প্রতিনিধিত্ব করে। দলটি জহুর আহমেদ চৌধুরী স্টেডিয়ামকে হোমগ্রান্ড হিসাবে ব্যবহার করে।
তাবলিগ জামাত
তাবলিগ জামাত একটি ইসলাম ধর্মভিত্তিক সংগঠন যার মূল লক্ষ্য হচ্ছে মানুষকে আল্লাহর পথে ডাকা। সাধারণত মানুষকে আখিরাত, ঈমান, আমল-এর কথা বলে তিনদিনের জন্য উদ্বুদ্ধ করা হয়। এর পর যথাক্রমে সাতদিন ও চল্লিশদিন-এর জন্য আল্লাহর রাস্তায় দাওয়াত-এর কাজে উদ্বুদ্ধ করা হয়ে থাকে। তাবলিগ জামাত-এর মুল ভিত্তি হিসেবে ধরা হয় ৬টি উসুল বা মূলনীতিকে। এগুলো হলো: কালিমা, নামায, ঈল্‌ম ও যিকির, একরামুল মুসলিমিন বা মুসলমানদের সহায়তা করা, সহিহ নিয়ত বা বিশুদ্ধ মনোবাঞ্ছা, এবং তাবলিগ বা ইসলামের দাওয়াত।
মুসলমানরা বিশ্বাস করেন, ইসলাম আল্লাহর মনোনীত একমাত্র পূর্ণাঙ্গ জীবনব্যবস্থা। সারা পৃথিবীর মানুষের কাছে ইসলামের বাণী পৌঁছে দেয়ার জন্য আল্লাহ পৃথিবীতে অসংখ্য নবী ও রাসূল প্রেরণ করেছিলেন। কিন্তু যেহেতু মুহাম্মদ(সাঃ) আল্লাহর শেষ বাণীবাহক, তাঁর পরে আর কোনো নবী বা রাসূল আসবেন না, তাই মুহাম্মদ(সাঃ) বিদায় হজ্জ্বের ভাষণে মুসলমানদেরকে ইসলামের দাওয়াত দেয়ার দায়িত্বটি দিয়ে যান। তবে এবিষয়ে মুসলমানদের ধর্মগ্রন্থ কুরআনেও উল্লেখ আছে:
ইসলামের প্রাথমিক যুগে মুহাম্মদ(সাঃ)এর মৃত্যুর পর তাঁর আদর্শস্নাত সাহাবী, তাবেয়ী ও তাবে-তাবেয়ীগণের মাধ্যমে ইসলামী জীবন বিধান প্রচার ও প্রসারের কার্যক্রম আরো বিস্তৃতি লাভ করে। কিন্তু মুসলিম শাসকদের ক্ষমতা বিলপ্তির পর ইসলামী প্রচার কার্যক্রমে ভাটা পড়তে থাকে। এ অবস্থা থেকে পরিত্রাণের জন্য মুসলিম মনীষীদের প্রচেষ্টাও অব্যাহত ছিল। এমনই পরিস্থিতিতে মাওলানা মুহাম্মাদ ইলিয়াস ভারতের দিল্লীতে তাবলিগ জামাতের সূচনা করেন এবং তাঁর নিরলস প্রচেষ্টার ফলে তাবলিগ জামাত একটি বহুল প্রচারিত আন্দোলনে রূপ নেয়। সারা বিশ্বে ইসলামের দাওয়াত পৌঁছে দেওয়া তাবলিগ জামাতের অন্যতম উদ্দেশ্য।
কাকরাইল মসজিদ বাংলাদেশের রাজধানী ঢাকার কাকরাইল এলাকায় রমনা পার্কের পাশে অবস্থিত একটি মসজিদ। এটি বাংলাদেশে তাবলীগ জামাতের মারকায বা প্রধান কেন্দ্র। ১৯৫২ সালে এই মসজিদটি তাবলীগ জামাতের মারকায হিসেবে নির্ধারিত হয়। মসজিদটির আদি নাম ছিল মালওয়ালি মসজিদ।
পরবর্তীতে ১৯৬০এর দশকে তাবলীগ জামাতের বিশিষ্ট ব্যক্তিবর্গ ইঞ্জিনিয়ার মরহুম হাজী আব্দুল মুকিতের তত্ত্বাবধানে তিন তলা মসজিদটি পুনঃনির্মাণ করেন।
বিশ্ব ইজতেমা বা বিশ্ব ইজতিমা হল , তাবলিগ জামাতের বার্ষিক বৈশ্বিক সমাবেশ, যা বাংলাদেশের টঙ্গীর তুরাগ নদীর তীরে অনুষ্ঠিত হয়ে থাকে। তাবলিগ জামাতের এই সমাবেশটি বিশ্বে সর্ববৃহৎ, এবং এতে অংশগ্রহণ করেন বিশ্বের বিভিন্ন প্রান্ত থেকে ধর্মপ্রাণ মুসলমানরা। 'বিশ্ব ইজতেমা' শব্দটি বাংলা ও আরবি শব্দের সম্মিলনে সৃষ্ট: আরবি 'ইজতেমা' অর্থ সম্মিলন, সভা বা সমাবেশ। সাধারণত প্রতিবছর শীতকালে এই সমাবেশের আয়োজন করা হয়ে থাকে, এজন্য ডিসেম্বর বা জানুয়ারি মাসকে বেছে নেয়া হয়।
১৯৬৭ খ্রিস্টাব্দ থেকে প্রতি বছর এই সমাবেশ নিয়মিত আয়োজিত হয়ে আসছে। প্রতিবছর বাংলাদেশের প্রত্যন্ত গ্রাম-শহর-বন্দর থেকে লাখ লাখ ধর্মপ্রাণ মুসলমান এবং বিশ্বের প্রায় ৫০ থেকে ৫৫টি দেশের তাবলিগি দ্বীনদার মুসলমান জামাতসহ ২৫ থেকে ৩০ লক্ষাধিক মুসল্লি বিশ্বের দ্বিতীয় বৃহত্তম আন্তর্জাতিক ইসলামি মহাসম্মেলন বা বিশ্ব ইজতেমায় অংশ নেন।
ফিদেল অ্যাডওয়ার্ডস
ফিদেল হেন্ডারসন এডওয়ার্ডস (; জন্ম: ৬ ফেব্রুয়ারি, ১৯৮২) বার্বাডোসের সেন্ট পিটার এলাকয় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ বোলার। ডানহাতি ফাস্ট বোলিংয়ের পাশাপাশি ডানহাতে ব্যাটিংয়েও পারদর্শী তিনি। অস্ট্রেলিয়ার বিখ্যাত ফাস্ট বোলার জেফ থমসনের বোলিংয়ের প্রতিচ্ছবি তার মধ্যে দেখা যায়। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করছেন। এছাড়াও, ডেকান চার্জার্স, সিডনি থান্ডার, খুলনা রয়েল বেঙ্গলস, রংপুর রাইডার্স, রাজস্থান রয়্যালস দলেও খেলেছেন ফিদেল এডওয়ার্ডস। বার্বাডোসে তার ক্লাব দল হচ্ছে ওয়াইএমপিসি।
১ ফেব্রুয়ারি, ২০০২ তারিখে উইনওয়ার্ড আইল্যান্ডসের বিপক্ষে তার প্রথম-শ্রেণীর ক্রিকেটে অভিষেক হয়। প্রথম ইনিংসে টিনো বেস্টের সাথে বোলিং উদ্বোধনে নামেন। খেলায় তিনি জুনিয়র মারে’র একমাত্র উইকেটটি দখল করেছিলেন। বার্বাডোসের পক্ষে প্রথম-শ্রেণীর ক্রিকেটে মাত্র এক খেলায় অংশগ্রহণের পর অনুশীলনীমূলক খেলায় ব্রায়ান লারা’র নজর কাড়েন। এরফলে ২৭ জুন, ২০০৩ তারিখে সফরকারী শ্রীলঙ্কা দলের বিপক্ষে টেস্টে অভিষেক ঘটে তার। টেস্ট জীবন চমৎকারভাবে শুরু হলেও আঘাতপ্রাপ্তি তার জীবনে নিত্যসঙ্গী। ২০০৯ সালে আইসিসি বিশ্ব টুয়েন্টি২০ প্রতিযোগিতায় তাকে পুণরায় পিঠের ব্যথায় আক্রান্ত করে। ফলে ২০১১ সাল পর্যন্ত দলের বাইরে অবস্থান করতে হয়েছে।
২০০৩-এর মাঝামাঝি সময়ে টিনো বেস্ট, পেড্রো কলিন্স, কোরি কলিমোর, ভ্যাসবার্ট ড্রেকস, ইয়ান ব্রাডশ’য়ের ন্যায় ক্রিকেটারদের ভীড়ে তাকে তুমুল প্রতিদ্বন্দ্বিতায় অবতীর্ণ হতে হয়েছে। ঐ খেলায় তিনি ৫ রানে অপরাজিত ছিলেন। কিন্তু বোলিংয়ে ৫/৩৬ ও ১/৫৪ লাভ করে ওয়েস্ট ইন্ডিজের জয়ে ভূমিকা রাখেন।
হারারেতে স্বাগতিক জিম্বাবুযের বিপক্ষে তার ওডিআই অভিষেকে নিজস্ব সেরা ৬/২২ লাভ করেন যা জানুয়ারি, ২০১৫ পর্যন্ত একমাত্র খেলোয়াড় হিসেবে ৬-উইকেট প্রাপ্তি ছিল। পরবর্তীতে ঐ সফরে তার আঘাতপ্রাপ্তি পুণরায় বাঁধার কারণ হয়ে দাঁড়ায়। এরফলে দক্ষিণ আফ্রিকায় চার টেস্টে অংশ নিয়ে ৬৪৮ রান দিয়ে তিনি মাত্র ৮ উইকেট পান।
ওয়েস্ট ইন্ডিজ ক্রিকেট দলের অন্যতম সদস্য পেড্রো কলিন্স সম্পর্কে তার সৎ ভাই। ৬ ফেব্রুয়ারি, ২০০৯ তারিখ আইপিএলের নিলামে ডেকান চার্জাসের সাথে ১৫০,০০০ ডলারের বিনিময়ে চুক্তিবদ্ধ হন।
মার্কিন যুক্তরাষ্ট্রের রাজ্য ও অঞ্চলসমূহের তালিকা
এই তালিকাতে মার্কিন যুক্তরাষ্ট্রের ৫০টি রাজ্যের নামের সাথে প্রত্যেকটি রাজ্যের প্রাথমিক তথ্যসমূহ দেয়া হয়েছে:
ডলি আনোয়ার
ডলি আনোয়ার (১ জুলাই ১৯৪৮ - ৩ জুলাই ১৯৯১) একজন বাংলাদেশী চলচ্চিত্র অভিনেত্রী। তিনি ১৯৭৯ সালে সূর্য দীঘল বাড়ী চলচ্চিত্রে অভিনয়ের জন্য জাতীয় চলচ্চিত্র পুরস্কার লাভ করেন।
ডলি ১৯৪৮ সালে জন্মগ্রহণ করে। তার বাবার নাম মোহাম্মদ ইব্রাহিম এবং মায়ের নাম নীলিমা ইব্রাহিম। তার মাতা নীলিমা ছিলেন ঢাকা বিশ্ববিদ্যালয়ের একজন অধ্যাপিকা। ডলি ১৯৭০ এর দশকে ঢাকা বিশ্ববিদ্যালয় থেকে বাংলা ভাষা ও সাহিত্য বিভাগে এম.এ সম্পন্ন করেন।
ডলি অভিনয় শুরু করেন বাংলাদেশ টেলিভিশনের প্রথম নাটক "একতলা দোতলা" দিয়ে। মঞ্চেও সফল অভিনেত্রী ছিলেন। "সূর্য দীঘল বাড়ি" চলচ্চিত্রের প্রধান চরিত্রে অভিনয়ের মাধ্যমে চলচ্চিত্রে যাত্রা শুরু। তিনি একটি ম্যাগাজিনের সম্পাদকও ছিলেন।
চিত্রগ্রাহক আনোয়ার হোসেন এর সাথে ১৯৭৯ সালে "সূর্য দীঘল বাড়ি" চলচ্চিত্র তৈরির সময় ডলি ইব্রাহিমের পরিচয় হয় এবং ঐ বছরই তারা বিয়ে করেন।
সূর্য দীঘল বাড়ী
ডলি আনোয়ার ১৯৭৯ সালে মসিহউদ্দিন শাকের ও শেখ নিয়ামত আলী পরিচালিত সূর্য দীঘল বাড়ী চলচ্চিত্রে জয়গুন চরিত্রে অভিনয় করেন। এতে আরও অভিনয় করে রওশন জামিল, আনোয়ার হোসেন প্রমুখ। এ চলচ্চিত্রে অভিনয়ের মাধ্যমে তিনি সেরা অভিনেত্রী বিভাগে জাতীয় চলচ্চিত্র পুরস্কার অর্জন করেন।
দহন
১৯৮৬ সালে অভিনয় করেন শেখ নিয়ামত আলী রচিত ও পরিচালিত রাষ্ট্রীয় অনুদানে নির্মিত চলচ্চিত্র "দহন"-এ। মধ্যবিত্তদের টানাপোড়নের চিত্র তুলে ধরা হয়েছে এ চলচ্চিত্রে। ছায়াছবিটির অন্যান্য চরিত্রে অভিনয় করেন বুলবুল আহমেদ, ববিতা, হুমায়ুন ফরীদি, আসাদুজ্জামান নূরসহ আরও অনেকে।
হুলিয়া
ডলি আনোয়ার অভিনীত হুলিয়া চলচ্চিত্রটি ১৯৮৯ সালে মুক্তি পায়।
জাতীয় চলচ্চিত্র পুরস্কার
ডলি আনোয়ার ১৯৯১ সালের ৩ জুলাই বিষপান করে আত্মহত্যা করেন। তাকে কবর দেওয়া হয় ঢাকার মিরপুরস্থ শহীদ বুদ্ধজীবী কবরস্থান-এ। আত্মহত্যার পর নানা রকম গুজব শোনা যায়। ডলি আনোয়ারের স্বামী আনোয়ার হোসেন তাকে তালাকনামা প্রেরণ করেন যা সহ্য করতে না পেরে ডলি আনোয়ার বিষপান করেন বলে গুজব ছড়ায়। এই গুজবের কোন সত্যতা প্রমাণিত না হওয়ায় এই মৃত্যু রহস্যই থেকে যায়।
শাপলা সালিক
ফারজানা সালিক (), যিনি শাপলা সালিক () নামে অধিক পরিচিত, হচ্ছেন একজন বাংলাদেশী বংশদ্ভূত ব্রিটিশ গায়িকা, গীতিকার এবং হারমোনিয়াম বাদক।
সালিকের জন্ম বাংলাদেশে এবং সিলেটের বালাগঞ্জ উপজেলাের তাজপুরে তার বেড়ে ওঠা; যেখানে তিনি প্রায়শই তার পিতা, চাচা, দাদা-দাদীর অনুষ্ঠান উপভোগ করতে যেতেন। তারা ছিলো সিলেট অঞ্চলের প্রখ্যাত লোকগীতি শিল্পী। তার দাদা আজফর আলী সঙ্গীত নিয়েই মশগুল থাকতেন এবং তার মাধ্যমে পরিবারের মধ্যেও এর প্রচলন ঘটে। তার ভাই উচ্ছল তবলা বাদক।
। পাঁচ বছর বয়সে শাপলা সালিক তার বাবার কাছে যুক্তরাজ্যে আসেন। তিনি সঙ্গীতে একটি ডিগ্রী নেয়ার জন্য লিডস বিশ্ববিদ্যালয়ে ভর্তি হন এবং তার গানের জীবনে মনোনিবেশ করেন।
তিন বছর বয়স থেকে সালিক গান গাওয়া এবং রচনা শুরু করেন। 
১৯৮৫ সালে, তিনি প্রথম আমেরিকান বাংলাদেশী বাদ্যযন্ত্র দলে দিশারী শিল্পী গোষ্ঠীর মূল কণ্ঠশিল্পী হয়ে যান,
এই দলটি মূলত ১৯৭৯ সালে শাপলার বাবা প্রতিষ্ঠিত করেন এবং এটি শ্যাডওয়েল, লন্ডন ভিত্তিক একটি সংগীত দল ছিল।
সালিক পূর্বেই বিবাহিত এবং বর্তমানে তার স্বামী তালাকপ্রাপ্ত।
তিনি এখন বার্মিংহাম এ বসবাস করেন তার নতুন স্বামীর সাথে।
ভাংবাড়ীয়া মাধ্যমিক বিদ্যালয়
ভাংবাড়ীয়া মাধ্যমিক বিদ্যালয় বাংলাদেশের চুয়াডাঙ্গা জেলার একটি শিক্ষা প্রতিষ্ঠান।
ভাংবাড়ীয়া মাধ্যমিক বিদ্যালয়টি খুলনা বিভাগের চুয়াডাঙ্গা জেলার আলমডাঙ্গার ভাংবাড়ীয়া উইনিয়নের ভাংবাড়ীয়া গ্রামে আবস্থিত। বিদ্যালয়টি মাথাভাঙ্গা নদীরপশ্চিম তীর ঘেষে স্থাপিত।
দুইটি অত্যাধুনিক ভবনের বিদ্যালয়টির শিক্ষা কার্যক্রম পরিচালিত হয়। বিদ্যালয়ের সামনে একটি বৃহদাকার খেলার মাঠ আছে।
এই বিদ্যালয়টিতে সাধারন শিক্ষার পাশাপাশি কারিগরী শাখাও রয়েছে।
এই বিদ্যালয়ের শিক্ষার্থীরা ক্রিকেট, ফুটবল, ভলিবল খেলায় বিশেষ সাফল্য আর্জন করেছে।
ভূপেন্দ্রকিশোর রক্ষিত রায়
ভূপেন্দ্রকিশোর রক্ষিত রায় (বিশ শতক) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি ছিলেন একজন রাজনীতিবিদ ও লেখক। তিনি ফরোয়ার্ড ব্লকপন্থী রাজনৈতিক নেতা এবং পশ্চিমবঙ্গের রাজ্য সভার সদস্য ছিলেন।
তিনি ময়মনসিংহ শহরে জন্মগ্রহণ করেন। তিনি অল্প বয়সেই বিপ্লবী 'বেঙ্গল ভলান্টিয়ার্স' দলের সভ্য হন এবং সেই দলের বিশিষ্ট ব্যক্তি হয়ে উঠেন। ১৯৩০ সনের গ্রীষ্মকালে বিপ্লবী বিনয়কৃষ্ণ বসু তাঁর সঙ্গে সাক্ষাত করেন এবং তিনি বিনয় বসুকে ব্রিটিশবিরোধী সশস্ত্র রাজনীতিতে দীক্ষা দেন।
তিনি ভারতবর্ষের স্বাধীনতা সংগ্রাম ও রাজনৈতিক ধারার বিবর্তনের উপর কতিপয় মূল্যবান গ্রন্থ রচনা করেন। তার রচিত ভারতের সশস্ত্র বিপ্লবী আন্দোলনের পটভূমিতে রচিত গ্রন্থ হচ্ছে "যে পতাকা মাটিতে নামেনি" এবং "ভারতীয় রাজনীতির রূপরেখা"।
বয়'আতের দশটি শর্ত
বয়'আত এর দশটি শর্ত () হচ্ছে ১০টি শর্তের তালিকা যা কোন ব্যক্তিকে মৃত্যুর আগ পর্যন্ত মেনে চলতে হয়, যদি সে আহমদীয়া মুসলিম হতে চায়; যার প্রবক্তা মির্যা গোলাম আহমদ, যিনি আহমদীয়া আন্দোলন-এর প্রবত্তন করেন। যখন তিনি প্রতিশ্রুত মসীহ্ এবং ইমাম মাহদী হিসেবে নিজেকে দাবি করেন এবং সবাইকে আহ্বান জানান মানার জন্য, তখন তিনি এই ১০টি শর্ত দেন তার অনুসারী হতে ইচ্ছুকদের, যেন তারা বয়'আত গ্রহণের সময় এই শর্ত পালনের অঙ্গীকার করে।
ম্যাথু ম্যাকনাহে
ম্যাথু ডেভিড ম্যাকনাহে (; জন্মঃ ৪ নভেম্বর ১৯৬৯) হলেন একজন একাডেমি পুরস্কার ও গোল্ডেন গ্লোব বিজয়ী মার্কিন চলচ্চিত্র অভিনেতা ও প্রযোজক। তার বিখ্যাত চলচ্চিত্রগুলো হলোঃ আমিস্টাড (১৯৯৭), দ্য লিঙ্কন লয়ার (২০১১), ম্যাজিক মাইক (২০১২), দ্য উলফ অফ ওয়ালস্ট্রিট (২০১৩), ইন্টারস্টেলার (২০১৪)। তাকে এই প্রজন্মের অন্যতম সেরা অভিনেতা হিসেবে গন্য করা হয়। ২০১২ সালে তিনি একাডেমি অফ মোশন পিকচার আর্টস অ্যান্ড সায়েন্সেস কর্তৃক সেখানে যোগ দেয়ার জন্য আমন্ত্রিত হন।
ম্যাকনাহে ২০১৩-তে একটি এইডস আক্রান্ত রোগীর চরিত্রে ডালাস বায়ার্স ক্লাবে অভিনয় করে অনেক সাফল্য পান। এজন্য তিনি শ্রেষ্ঠ অভিনেতার জন্য একাডেমি পুরস্কার এবং গোল্ডেন গ্লোব সহ বহু পুরস্কার অর্জন করেন এবং মনোনয়ন পান। ২০১৪ সালে তিনি এইচবিওর প্রশংসিত সিরিজ ট্রু ডিটেক্টিভে অভিনয় করেন যার জন্যে তিনি এমি মনোনয়ন পান।
রংপুর বিভাগ ক্রিকেট দল
রংপুর বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে রংপুর বিভাগের প্রতিনিধিত্ব করে। দলটি রংপুর ক্রিকেট গার্ডেন স্থানীয় মাঠে সবচেয়ে বেশী ক্রিকেট খেলে থাকেন।
রংপুর বিভাগ ২০১১-১২ সেশনে জাতীয় ক্রিকেট লীগে প্রথম অংশগ্রহণ করে।
২০১৪-১৫ সেশনে রংপুর জাতীয় ক্রিকেট লীগে চ্যাম্পিয়ন হয়। ফাইনাল ম্যাচের সর্বশেষ বলে রান তুলে প্রথম বারের মত জয়ী হয় দলটি।
২০১৫-১৬ সেশন পর্যন্ত রংপুর ৩৪টি প্রথম শ্রেণীর ক্রিকেট ম্যাচ খেলে। তার মধ্য ১০টিতে জয়ী হয়, ১০টি হারে এবং ১৪টি ড্র করে।
রংপুর বিভাগ ক্রিকেট দল এর সর্বাধিক ম্যাচ খেলেছে রংপুর ক্রিকেট গার্ডেন।